Ostrobotnija (regija)
Ostrobotnija (finski: Pohjanmaa švedski: Österbotten) jedna je od regija Finske. Nalazi se u zapadnom dijelu države i graniči sa regijama: Centralna Ostrobotnija na sjeveroistoku, Južna Ostrobotnija na istoku i Satakunta na jugu. Jedna je od 4 finskih regija koje su nekada činile historijsku regiju Ostrobotniju. Pored Olandskih ostrva jedina je finska regija u kojoj većinu čine stanovnici švedskog govornog područja (51,2% od ukupnog stanovništva regije). U regiji se nalaze i općine u kojima je u službenoj upotrebi osim finskog i švedski jezik. Prostire se na teritoriji od 7.932,36 km2 a prema podacima iz 2017. godine u regiji je živjelo 181.441 stanovnika. Sa prosječnom gustinom od oko 23 stanovnika po km2 gušće je naseljena regija u odnosu na nacionalni prosjek. Glavni i najveći grad regije je Vaasa.